Avainsanat

Tiivistelmä



Avainsanat

1 Ennakkoratkaisukysymykset - Yhteisöjen tuomioistuimen toimivallan rajat - Ilmeisen merkityksetön kysymys

(EY:n perustamissopimuksen 177 artikla)

2 Kilpailu - Kartellit tai muut yhteisjärjestelyt - Kielto - Ryhmäpoikkeus - Asetus N:o 123/85 - Yksinmyyntisopimus - Sopimusehto, jossa ei yksilöidä niitä asiallisia syitä, joiden perusteella sopimuspuolet voivat vapautua kilpailukieltovelvoitteesta - Poikkeusta sovelletaan

(Komission asetuksen N:o 123/85 5 artiklan 2 kohta)

3 Kilpailu - Kartellit tai muut yhteisjärjestelyt - Kielto - Ryhmäpoikkeus - Asetus N:o 123/85 - Asetus N:o 1475/95 - Jälleenmyyjille asetettu kielto myydä muun merkkisiä uusia ajoneuvoja muissa erillisissäkään tiloissa kuin niissä myyntipisteissä, joissa sopimustavaroita myydään - Poikkeusta ei sovelleta

(Komission asetuksen N:o 123/85 3 artiklan 3 kohta ja 5 artiklan 2 kohta ja komission asetuksen N:o 1475/95 3 artiklan 3 kohta ja 5 artiklan 2 kohta)

4 Kilpailu - Kartellit tai muut yhteisjärjestelyt - Kielto - Ryhmäpoikkeus - Asetus N:o 123/85 - Asetus N:o 1475/95 - Myyntitavoitteen vahvistaminen - Poikkeusta sovelletaan - Edellytykset

(Komission asetuksen N:o 123/85 4 artiklan 1 kohdan 3 alakohta ja 5 artiklan 2 kohta ja komission asetuksen N:o 1475/95 4 artiklan 1 kohdan 3 alakohta ja 5 artiklan 2 ja 3 kohta)

5 Kilpailu - Kartellit tai muut yhteisjärjestelyt - Kielto - Autojen yksinmyyntisopimukset, joihin ei sovelleta ryhmäpoikkeusta - Arviointi taloudellisen ja oikeudellisen kokonaistilanteen kannalta

(EY:n perustamissopimuksen 85 artiklan 1 kohta; komission asetukset N:o 123/85 ja N:o 1475/95)

Tiivistelmä

6 Ennakkoratkaisukysymysten käsittelyssä perustamissopimuksen 177 artiklan nojalla on yksinomaan sen kansallisen tuomioistuimen, jossa asia on vireillä ja joka vastaa annettavasta ratkaisusta, tehtävänä kunkin asian erityispiirteiden perusteella harkita, onko ennakkoratkaisu tarpeen asian ratkaisemiseksi ja onko sen yhteisöjen tuomioistuimelle esittämillä kysymyksillä merkitystä asian kannalta. Kansallisen tuomioistuimen esittämä pyyntö voidaan jättää tutkimatta, jos on ilmeistä, että kansallisen tuomioistuimen pyytämällä yhteisön oikeuden tulkitsemisella ei ole mitään yhteyttä kansallisessa tuomioistuimessa käsiteltävän asian tosiseikkoihin tai kohteeseen.

7 Perustamissopimuksen 85 artiklan 3 kohdan soveltamisesta moottoriajoneuvojen jälleenmyyntiä ja huoltopalveluja koskevien sopimusten ryhmiin annetun asetuksen N:o 123/85 5 artiklan 2 kohdan 1 alakohdan a ja b alakohdan sanamuodon ja rakenteen perusteella sitä on tulkittava siten, että asetuksella myönnettyä poikkeusta sovelletaan yksinmyyntisopimuksen ehtoon, jossa vahvistetaan vain se, että sopimuspuolet voivat vedota asiallisiin perusteisiin vapautuakseen kilpailukieltovelvoitteistaan, ilman että siinä yksilöidään tarkemmin, mitä nämä perusteet ovat.

8 Perustamissopimuksen 85 artiklan 3 kohdan soveltamisesta moottoriajoneuvojen jälleenmyyntiä ja huoltopalveluja koskevien sopimusten ryhmiin annetun asetuksen N:o 123/85 3 artiklan 3 kohtaa ja 5 artiklan 2 kohtaa on niiden sanamuodon ja rakenteen perusteella, samoin kuin asetuksen N:o 1475/95, jolla asetus N:o 123/85 korvattiin, vastaavia artikloja, tulkittava siten, että asetuksella myönnettyä poikkeusta ei sovelleta sellaiseen sopimusehtoon, jossa kielletään jälleenmyyjää myymästä muun merkkisiä uusia moottoriajoneuvoja muissakaan tiloissa kuin niissä, joissa sopimustavaroita myydään, ellei tähän ole asiallisia perusteita.

9 Perustamissopimuksen 85 artiklan 3 kohdan soveltamisesta moottoriajoneuvojen jälleenmyyntiä ja huoltopalveluja koskevien sopimusten ryhmiin annetun asetuksen N:o 123/85 4 artiklan 1 kohdan 3 alakohtaa ja 5 artiklan 2 kohdan 2 ja 3 alakohtaa on niiden sanamuodon ja rakenteen perusteella tulkittava siten, että asetuksella myönnettyä poikkeusta sovelletaan sopimusehtoon, jossa jälleenmyyjälle asetetaan määrätty myyntitavoite ja jossa määrätään seuraamuksista, jotka voivat koskea jopa oikeutta purkaa sopimus, niiden tilanteiden varalta, ettei tavoitetta saavuteta, edellyttäen kuitenkin, että myyntitavoitteen vahvistaminen merkitsee vain velvollisuutta kaikin keinoin pyrkiä tavoitteeseen.

Asetuksen N:o 1475/95, jolla asetus N:o 123/85 korvattiin, 4 artiklan 1 kohdan 3 alakohdan ja 5 artiklan 2 ja 3 kohdan mukaan poikkeuksen soveltaminen edellyttää lisäksi sitä, että sopimuspuolet ovat yhdessä sopineet tästä tai, jos sopimuspuolet ovat erimielisiä asiasta, että ulkopuolinen asiantuntija määrittää tavoitteen.

10 Perustamissopimuksen 85 artiklan 1 kohdassa asetettua kieltoa sovelletaan moottoriajoneuvojen jälleenmyyntisopimukseen otettuihin sopimusehtoihin silloin kun niihin ei sovelleta ryhmäpoikkeusta, jos taloudellisen ja oikeudellisen kokonaistilanteen kannalta tarkasteltuna ehtojen tarkoituksena on rajoittaa tuntuvasti kilpailua sisämarkkinoilla ja jos ne vaikuttavat jäsenvaltioiden väliseen kauppaan.